ai4bharat/Pralekha huggingface dataset:
নহারোল অমসুং শান্ন-খোৎনবগী মন্ত্রালয়
শ্রী অনুরাগ থাকুরনা ঙসি নই দিল্লীদা সংঘাই কোওপরেসন ওর্গনাইজেসন  য়ুথ কাউন্সিলগী ১৬শুবা মীফম হৌদোকখ্রে
রিপব্লিক ওফ ইন্দিয়াগী চিয়রশিপ মখাদা ঙসি নই দিল্লীদা সংঘাই কোওপরেসন ওর্গনাইজেসন  য়ুথ কাউন্সিলগী ১৬শুবা মীফম হায়ব্রিদ মোদতা পাংথোকখ্রে। এস.সি.ও. য়ুথ কাউন্সিল মীফম অসি য়ুথ এফিয়ার্স অমসুং স্পোর্তসকী কেন্দ্র মন্ত্রী শ্রী অনুরাগ সিংহ থাকুরনা হৌদোকখি। য়ুথ এফিয়ার্স বিভাগকী সেক্রেতরী শ্রীমতী মীতা রাজিবলোচন্না অথোইবা মীথুংলেন অমসুং এস.সি.ও. মেম্বর স্তেতশিংদগী লাকপা মীহুৎ পুম্নমকপু তরাম্না ওকখি।
মীফম অসি ভারত সরকারগী য়ুথ এফিয়ার্স বিভাগকী জোইন্ত সেক্রেতরী শ্রী নিতেশ কুমার মিশ্রানা চিয়ার লৌখি। মীফম অসিগী মনুংদা পার্তীশিংনা ২০২২-২৩দা এস.সি.ও. য়ুথ কাউন্সিলগী জাতিগী শরুকশিংগী এক্তিবিতীশিংদা ইনফোর্মেশনশিং শেয়র তৌখি। “ইফেক্তিব কম্যুনিতী দিবলপমেন্ত এক্তিবিতীজ” হায়বা থীমদা ২০২৩গী মার্চ ১৩দা ভর্চুএল মোদতা পাংথোকখিবা এস.সি.ও. য়ুথ কনফরেন্সকী রিপোর্ত অদু এস.সি.ও. মেম্বর স্তেত পুম্নমক্তা ইনফোর্মেশনগীদমক সর্কুলেত তৌখি।
কনফরেন্স মনুংদা পাংথোকখিবা খন্ন-নৈনবদা এস.সি.ও. মেম্বর স্তেতশিংনা চাউনা শরুক য়াখিবা অমসুং নহা ওইরিবা মীহুৎশিংনা উৎখিবা পুক্নিং চংবা অদু পার্তীশিংনা খংমিন্নখি। সমাজগী হেন্না য়াইফনবগীদমক কম্যুনিতী দিবলপমেন্ত এক্তিবিতীশিংদা শরুক য়ানবা মহা ওইরিবা মীহুৎশিংনা উৎখিবা পুক্নিং চংবা অদুবুসু খংমিন্নখি।
পার্তীশিংনা কনফরেন্স অসিগী মনুংদা রিপব্লিক ওফ ইন্দিয়াগী এস.সি.ও. য়ুথ কাউন্সিলগী জাতিগী শরুক্কী থবকপু অৱাংবা থাক্তা থাগৎপা ফোংদোকখি অমসুং নই দিল্লীদা এস.সি.ও. য়ুথ কনফরেন্স অমসুং এস.সি.ও. য়ুথ কাউন্সিলগী হোস্পিতালিতী অমসুং অৱাংবা থাক্তা শিল্লি-লাংলিবগীদমক ভারতকী মায়কৈদা তৌবিমল খংবা ফোংদোকখি।
প্রোতোকোল অসি রসিয়ান অমসুং চাইনিজ লোনদা কোপী নিপালদা নই দিল্লী শহরদা ২০২৩গী মার্চ ১৪দা খুৎয়েক পীনখি।
এস.সি.ও. অসি ২০০১দা লিংখৎখিবা পর্মনেন্ত ইন্তরগবর্নমেন্তেল ওর্গনাইজেসন অমনি। এস.সি.ও.গী মেম্বর স্তেত নিপাল লৈরি মখোয় অদুদি ইন্দিয়া, কজখস্থান, চাইনা, কীর্গীজস্থান, পাকিস্থান, রসিয়া, তাজিকিস্থান অমসুং উজবেকিস্থাননি। ২০১৯গী জুন ৯দা ভারত এস.সি.ও.গী মপুংফাবা মীহুৎ অমা ওইখি। ওবজার্বর স্তেত মরি লৈরি মখোয় অদুদি আফগানিস্থান, বেলারুস, ইরান অমসুং মোঙ্গোলিয়ানি। এস.সি.ও.গী ওফিসিএল ওইবা মথৌ তৌরিবা লোন অসি চাইনিজ অমসুং রসিয়াননি।
যোগাযোগওতথ্যপ্রযুক্তিমন্ত্রক
ভুয়ো ইউআরএল এবং ওয়েবসাইটের সাহায্যে সমীক্ষা ও প্রশ্নোত্তর প্রতিযোগিতার মাধ্যমে ভর্তুকি ও পুরস্কার দেওয়ার দাবির বিষয়ে ভারতীয় ডাকবিভাগ জনসাধারণকে সতর্ক করে দিয়েছে
নয়াদিল্লি, ২৩ এপ্রিল, ২০২২
হোয়াটসঅ্যাপ, টেলিগ্রাম, ইন্সট্রাগ্রামের মতো সোশ্যাল মিডিয়া এবং ই-মেল ও এসএমএস- এর মাধ্যমে বেশ কিছু ইউআরএল এবং ওয়েবসাইট – এর বিষয়ে প্রচার করা হচ্ছে। এইসব মেসেজে দাবি করা হয়েছে যে, কিছু সমীক্ষা ও প্রশ্নোত্তর প্রতিযোগিতার মাধ্যমে সরকারের ভর্তুকি দেওয়া হবে। এক্ষেত্রে ভারতীয় ডাকবিভাগের নাম ব্যবহার করা হচ্ছে বলে ইন্ডিয়া পোস্ট বা ভারতীয় ডাকের নজরে এসেছে।
ভারতীয় ডাকবিভাগ দেশের নাগরিকদের স্পষ্টভাবে জানিয়েছে, এ ধরনের কোনও ভর্তুকি প্রদান, বোনাস বা পুরস্কার-ভিত্তিক সমীক্ষা চালানো তাদের কাজ নয়। কেউ যদি এ ধরনের কোনও মেসেজ পেয়ে থাকেন, তা হলে সেটিকে ভুয়ো মেসেজ বলে বিবেচনা করবেন এবং কোনও ব্যক্তিগত তথ্য ঐ ওয়েবসাইটে দেবেন না। এছাড়াও, জন্ম তারিখ, অ্যাকাউন্ট নম্বর, মোবাইল নম্বর, জন্মস্থান বা ওটিপি চাইলে তা না দেবার পরামর্শ দেওয়া হয়েছে।
ভারতীয় ডাক ইতিমধ্যেই এ ধরনের ইউআরএল বা লিঙ্ক বা ওয়েবসাইটের বিরুদ্ধে প্রয়োজনীয় ব্যবস্থা নেওয়া শুরু করেছে। সোশ্যাল মিডিয়ার মাধ্যমে ভারতীয় ডাক এবং প্রেস ইনফরমেশন ব্যুরো’র ফ্যাক্টচেক ইউনিট এই ইউআরএল এবং ওয়েবসাইটগুলি যে ভুয়ো সে বিষয়ে প্রচার শুরু করেছে।
CG/CB/SB
(Visitor Counter : 131
প্রতিরক্ষামন্ত্রক
আন্দামান ও নিকোবর কম্যান্ডের ‘আজাদি কা অমৃত মহোৎসব’ উদযাপন
নয়াদিল্লী, ১৬ আগস্ট, ২০২১
দেশে আন্দামান ও নিকোবর হল একমাত্র যুগ্ম কম্যান্ড। ৭৫তম স্বাধীনতা দিবসে গতকাল এই কম্যান্ডের উদ্যোগে আন্দামান ও নিকোবর দ্বীপপুঞ্জের ৫০টি প্রত্যন্ত দ্বীপে জাতীয় পতাকা উত্তোলন এবং জাতীয় সঙ্গীত পরিবেশিত হয় । ভারতীয় সেনাবাহিনী, নৌবাহিনী, বিমান বাহিনী এবং উপকূলরক্ষী বাহিনী যৌথভাবে ১৩-১৫ আগস্ট জাতীয় পতাকা উত্তোলন করে। এ ছাড়া অ্যান্ডারসন দ্বীপ, ক্লয়েড দ্বীপ, গ্রাব দ্বীপ, ইন্টারভিউ দ্বীপ, উত্তর সিনিক দ্বীপ, দক্ষিণ সিনিক দ্বীপ, উত্তর রিফ দ্বীপ এবং দক্ষিণ রিফ দ্বীপেও জাতীয় পতাকা উত্তোলিত হয়েছে। আন্দামান ও নিকোবর দ্বীপুপুঞ্জে নৌবাহিনীর আইএনএস বাজ স্বাধীনতা দিবস উদযাপনে অংশ নেয়। অনুষ্ঠানে চার বাহিনীর ৭৫ জন সদস্য জাতীয় পতাকা উত্তোলন করেন এবং সামরিক প্রথা অনুযায়ী কুচকাওয়াজে অংশ নেন।
CG/CB/NS
(Visitor Counter : 212
কর্মী, জন-অভিযোগএবংপেনশনমন্ত্রক
সরকারি কর্মচারীদের বদলি নীতি প্রসঙ্গে
নয়াদিল্লি, ২৬ জুলাই ২০১৮
কেন্দ্রীয় সরকারি কর্মচারীদের নতুন কর্মস্থলে বদলি সংক্রান্ত যে নীতি-নির্দেশিকা কর্মীবর্গ ও প্রশিক্ষণ দপ্তর জারি করেছে, তাতে প্রতিটি কেন্দ্রীয় মন্ত্রক ও দপ্তরের নিজস্ব কর্মী বদলি সংক্রান্ত নীতি-নির্দেশিকা থাকা প্রয়োজন। এমনকি, বদলি সংক্রান্ত নিয়মনীতিগুলি সংশ্লিষ্ট মন্ত্রক ও দপ্তরের পক্ষ থেকে জনসমক্ষে প্রকাশ করার কথাও ঐ নীতি-নির্দেশিকাতে উল্লেখ করা হয়েছে। লোকসভায় বুধবার এক প্রশ্নের লিখিত জবাবে একথা জানান কর্মীবর্গ, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং। তিনি আরও জানান, সরকারি কর্মচারীদের জন্য একক বদলি নীতি তৈরির কোনও প্রস্তাব সরকারের কাছে নেই। কারণ, কর্মচারীদের বদলির বিষয়টি প্রত্যেক মন্ত্রক ও দপ্তরের সুনির্দিষ্ট প্রয়োজনীয়তার ওপর নির্ভর করে। এছাড়াও, রাজ্য সরকারি পরিষেবার বিষয়টি রাজ্য তালিকাভুক্ত হওয়ায় কর্মচারীদের বদলি সংক্রান্ত নিয়মনীতি তৈরির দায়িত্ব সংশ্লিষ্ট রাজ্য সরকারের। তাই, কেন্দ্র ও রাজ্য সরকারি কর্মীদের বদলি সংক্রান্ত পৃথক নীতি রচনার জন্য কমিশন গঠনের কোনও প্রস্তাব নেই বলেও ডঃ সিং স্পষ্ট জানান।
CG/BD/SB……
(Visitor Counter : 12
নতুনওপুনর্নবীকরণযোগ্যজ্বালানিমন্ত্রক
শ্রী ইন্দু শেখর চতুর্বেদী, নতুন ও পুনর্নবিকরণযোগ্য জ্বালানী মন্ত্রকের সচিবের দায়িত্ব গ্রহণ করেছেন
নতুন দিল্লি, ১১ই মে, ২০২০
শ্রী ইন্দু শেখর চতুর্বেদী আজ নতুন ও পুনর্নবিকরণযোগ্য জ্বালানী মন্ত্রকের সচিব হিসেবে দায়িত্ব গ্রহণ করেছেন। ঝাড়খন্ড ক্যাডারের ১৯৮৭ ব্যাচের আইএএস আধিকারিক শ্রী চতুর্বেদী, শ্রী আনন্দ কুমারের স্থলাভিষিক্ত হলেন।
এর আগে তিনি ঝাড়খন্ড সরকারের অতিরিক্ত মুখ্যসচিব, জলবায়ু পরিবর্তন, পরিবেশ ও বনদপ্তরের অতিরিক্ত সচিবের দায়িত্ব সামলেছেন।
আইআইটি কানপুর থেকে ইলেক্ট্রিক্যাল ইঞ্জিনিয়ারিং-এর স্নাতক শ্রী চতুর্বেদী, মার্কিন যুক্তরাষ্ট্রের হার্ভার্ড বিশ্ববিদ্যালয় থেকে আন্তর্জাতিক উন্নয়ন নিয়ে স্নাতকোত্তর স্তরে পড়াশুনা করেছেন। তিনি ঝাড়খন্ডেও কেন্দ্রীয় সরকারের বিভিন্ন গুরুত্বপূর্ণ পদে কাজ করেছেন।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১১ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৯ কোটি ৭২ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৪২ হাজার ২১৯।
দেশে বর্তমানে করোনায় আক্রান্তের হার মোট আক্রান্তের ০.১০ শতাংশ।
কোভিড মুক্তের হার বর্তমানে ৯৮.৭০ শতাংশ।
গত ২৪ ঘণ্টায় সুস্থ হয়েছেন ৬ হাজার ২০৮ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ২৬ হাজার ৩২৮ জন।
সারা দেশে গত ২৪ ঘণ্টায় নতুন করে আক্রান্ত ৪ হাজার ১৯৪ জন।
দৈনিক সংক্রমণের হার ০.৫২ শতাংশ।
সাপ্তাহিক সংক্রমণের হার ০.৫৫ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৬৮ লক্ষ।
গত ২৪ ঘণ্টায় ৮ লক্ষ ১২ হাজার ৩৬৫টি নমুনা পরীক্ষা হয়েছে।
CG/SS/SB
(
রাষ্ট্রপতিরসচিবালয়
স্লোভানিয়ায় ভারতের রাষ্ট্রপতির দ্বিপাক্ষিক বৈঠক এবং প্রতিনিধি পর্যায়ে আলোচনা
নয়াদিল্লি, ১৬ সেপ্টেম্বর, ২০১৯
রাষ্ট্রপতি শ্রী রামনাথ কোবিন্দ আইসল্যান্ড, সুইজারল্যান্ড এবং স্লোভানিয়া – তিন দেশ সফরের শেষ পর্যায়ে স্লোভানিয়ার জুব্লজানায় পৌঁছেছেন। প্রথম ভারতীয় রাষ্ট্রপতি হিসেবে তিনি স্লোভানিয়া সফর করছেন। এই সফরে রাষ্ট্রপতি সে দেশের কংগ্রেস স্কোয়ারে পৌঁছলে স্লোভানিয়ার রাষ্ট্রপতি বরুত পাহোর তাঁকে উষ্ণ অভ্যর্থনা জানান। দুই দেশের রাষ্ট্রপতি যুদ্ধে নিহতদের প্রতি শ্রদ্ধা নিবেদন করেন। রাষ্ট্রপতি পাহোরের সঙ্গে বৈঠকের পর শ্রী রামনাথ কোবিন্দ বলেন, প্রথম ভারতীয় রাষ্ট্রপতি হিসেবে স্লোভানিয়া সফর তাঁর কাছে সম্মানের বিষয়। দুই রাষ্ট্র প্রধানই একাধিক সম্ভাব্য সহযোগিতার বিষয় নিয়ে আলোচনা করেন। পাশাপাশি, দুই রাষ্ট্রপতির উপস্থিতিতে প্রতিনিধি পর্যায়ের বৈঠক অনুষ্ঠিত হয়।
রাষ্ট্রপতি শ্রী রামনাথ কোবিন্দ বলেন, ভারত এবং স্লোভানিয়ার মধ্যে দ্বিপাক্ষিক বাণিজ্যিক সম্পর্কের সুযোগ রয়েছে। দুই দেশ বাণিজ্যের নতুন সম্ভাবনা খতিয়ে দেখছে। তিনি আরও বলেন, ভারতের উন্নয়ন এবং স্লোভানিয়ার প্রযুক্তি ও উৎপাদনশীলতা এক অপরের পরিপূরক। ২০২৫ সালের মধ্যে ভারত ৫ ট্রিলিয়ন ডলারের অর্থনীতিতে পৌঁছনোর লক্ষ্যমাত্রা নিয়েছে। প্রযুক্তি, রোবোটিক্স, কৃত্রিম মেধা ছাড়াও ‘স্টার্ট-আপ’ এবং উদ্ভাবনী ক্ষেত্রে দুই দেশের একযোগে কাজ করার সুযোগ রয়েছে। স্লোভানিয়া কৃত্রিম মেধা, প্রতিরক্ষা সরঞ্জাম, ‘ক্লিন ওয়াটার টেকনলজি’র ক্ষেত্রে প্রযুক্তিগতভাবে প্রভূত উন্নতি করেছে বলেও তিনি জানান।
ভারত এবং স্লোভানিয়ার বন্ধুত্বপূর্ণ সম্পর্কের কথা উল্লেখ করে রাষ্ট্রপতি বলেন, রাষ্ট্রসঙ্ঘের নিরাপত্তা পরিষদে স্থায়ী সদস্য পদের জন্য ভারতকে যেভাবে স্লোভানিয়া সমর্থন জানিয়েছে তা প্রশংসনীয়। তিনি বলেন, বহুপাক্ষিক প্রতিষ্ঠানকে শক্তিশালী করা প্রয়োজন। এক্ষেত্রে দুই দেশই একত্রে কাজ করছে বলেও জানান তিনি। রাষ্ট্রপতি রামনাথ কোবিন্দ স্লোভানিয়ার রাষ্ট্রপতিকে ধন্যবাদ জানিয়ে বলেন, নিউক্লিয়ার সাপ্লাই গ্রুপে ভারতের সদস্য পদের জন্য স্লোভানিয়া ক্রমাগত সমর্থন যুগিয়ে গেছে।
রাষ্ট্রপতি জলবায়ু পরিবর্তন রোধ এবং পরিবেশ সুরক্ষার ওপর জোর দিয়ে আন্তর্জাতিক সৌর জোটে অংশগ্রহণের জন্য এবং জলবায়ু পরিবর্তন রোধে ভারত যেভাবে লড়াই চালাচ্ছে তার প্রতি সমর্থন জানানোর জন্য স্লোভানিয়ার প্রতি আহ্বান জানান।
শ্রী কোবিন্দ বলেন, সন্ত্রাস এখন আমাদের সামনে বড় সমস্যা। সীমান্ত পারের সমস্যা দমন নিয়ে ভারতকে যেভাবে স্লোভানিয়া সমর্থন জানিয়েছে তার জন্য তিনি সে দেশের প্রতি ধন্যবাদ জ্ঞাপন করেন। উভয় দেশই স্বীকার করেছে যে আজকের দিনে মানবতার সবথেকে বড় সমস্যা হল সন্ত্রাসবাদ। এই অশুভ শক্তিকে নির্মূল করার জন্য বিশ্বকে একজোট হওয়ার ডাক দেন তিনি।
ভারত এবং স্লোভানিয়ার মধ্যে দুই দেশের রাষ্ট্রপতির উপস্থিতিতে বিনিয়োগ, ক্রীড়া, সংস্কৃতি, নদী সংস্কার , বিজ্ঞান ও প্রযুক্তি প্রভৃতি ক্ষেত্রে সমঝোতাপত্র স্বাক্ষরিত হয়েছে।
এরপর রাষ্ট্রপতি শ্রী রামনাথ কোবিন্দ স্লোভানিয়ার প্রধানমন্ত্রী মারজাঁ আরেক-এর সঙ্গে জুব্লজানা ক্যাসেল-এ এক দ্বিপ্রাহরিক ভোজে মিলিত হন। উভয়েই দ্বিপাক্ষিক ও আন্তর্জাতিক বিভিন্ন বিষয় নিয়ে আলোচনা করেন।
সন্ধ্যায়, রাষ্ট্রপতি ভারত-স্লোভানিয়া বাণিজ্যিক বৈঠকে যোগ দেন। তাঁর সম্মানে স্লোভানিয়ার রাষ্ট্রপতি আয়োজিত এক নৈশভোজেও শ্রী কোবিন্দ অংশ নেন।
CG/SS/DM
(Visitor Counter : 46
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৬শে অক্টোবর, ২০২১
দেশজুড়ে টিকাকরণ অভিযানে এ পর্যন্ত ১০২ কোটি ৯৪ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১২,৪২৮ জন ।
বর্তমানে কোভিড মুক্ত হওয়ার হার ৯৮.১৯%। ২০২০-র মার্চের পর যা সর্বোচ্চ ।
গত চব্বিশ ঘন্টায় আরোগ্য লাভ করেছেন ১৫হাজার ৯শো ৫১জন।
সারা দেশে এ পর্যন্ত মোট সুস্থ হয়েছেন ৩ কোটি ৩৫ লক্ষ ৮৩হাজার ৩১৮ জন।
মোট সংক্রমিতের ১%র কম, মাত্র ০.৪৮ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৬৩ হাজার ৮শো ১৬ জন।
সাপ্তাহিক সংক্রমিতের হার ৩২ দিন ধরে ২ শতাংশের নিচে রয়েছে, বর্তমানে ১.২৪%।
দৈনিক সংক্রমিতের হার গত ২২ দিন ধরে ২ শতাংশের কম, আজ এই হার ১.১%।
মোট নমুনা পরীক্ষা হয়েছে ৬০কোটি ১৯লক্ষ।
CG/CB/NS
(Visitor Counter : 99
প্রধানমন্ত্রীরদপ্তর
রাজস্হানে বাস দুর্ঘটনায় নিহতদের পরিজনদের প্রতি প্রধানমন্ত্রীর সমবেদনা
নয়াদিল্লী, ২৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী রাজস্হানের বুন্দিতে বাস দুর্ঘটনায় নিহতদের পরিবারের প্রতি সমবেদনা জানিয়েছেন।
প্রধানমন্ত্রী বলেন, ‘রাজস্হানের বুন্দিতে নদীতে বাস পড়ে যাওয়ার খবরটি শুনে মন ভারাক্রান্ত হয়ে গেছে। এই দুর্ঘটনায় বেশ কয়েকজন প্রাণ হারিয়েছেন। নিহতদের পরিজনদের প্রতি আমি সংকটের এই সময়ে সমবেদনা জানাচ্ছি। যাঁরা আহত হয়েছেন তাঁদের দ্রুত আরোগ্য কামনা করছি।’
CG/CB /NS
(Visitor Counter : 48
পরিবেশওঅরণ্যমন্ত্রক
বিশ্ব পরিবেশ দিবসে স্কুল নার্সারি কর্মসূচি শীঘ্রই চালু করার কথা জানালেন কেন্দ্রীয় পরিবেশ মন্ত্রী
কেন্দ্রীয় পরিবেশ, বন ও জলবায়ু পরিবর্তন মন্ত্রী তথা তথ্য ও সম্প্রচার মন্ত্রী শ্রী প্রকাশ জাভড়েকর বুধবার জানিয়েছেন, বিদ্যালয়-শিশুদের জন্য শীঘ্রই দেশ জুড়ে স্কুল নার্সারি কর্মসূচি চালু করার উদ্যোগ নেওয়া হচ্ছে। এই উদ্যোগের মাধ্যমে প্রত্যেক বিদ্যালয়-শিশুকে একটি চারা গাছ দেওয়া হবে। শিশুরা এই চারা গাছের যত্ন ও দেখভাল করবে এবং বার্ষিক পরীক্ষার ফল হিসেবে চারা গাছটিকে ট্রফি হিসেবে গণ্য করবে। স্থানীয় বন দপ্তর এই উদ্যোগে প্রয়োজনীয় সহায়তা দেবে এবং এর ফলে বিদ্যালয়-শিশু ও রোপিত চারা গাছের মধ্যে এক সুস্থায়ী বন্ধন গড়ে উঠবে।
#SelfieWithSapling বা ‘চারা গাছের সঙ্গে নিজস্বী’ কর্মসূচির অঙ্গ হিসেবে শ্রী জাভড়েকর নতুন দিল্লিতে পরিবেশ মন্ত্রক ভবন চত্বরে কয়েকটি চারা গাছ রোপন করেন। অনুষ্ঠানে বিভাগীয় প্রতিমন্ত্রী শ্রী বাবুল সুপ্রিয়, প্রখ্যাত ক্রিকেটার শ্রী কপিল দেব, হিন্দি ছবির জনপ্রিয় অভিনেতা শ্রী জ্যাকি শ্রফ ও শ্রী রনদীপ হুডা এবং বিশিষ্ট গায়িকা শ্রীমতী মালিনী অবস্থি উপস্থিত ছিলেন। এঁরা প্রত্যেকেই চারা গাছ লাগানোর গুরুত্ব তথা পরিবেশ সুরক্ষার কথা বিশেষভাবে উল্লেখ করেন। শ্রী জাভড়েকর প্রত্যেককে এই কর্মসূচিতে সামিল হয়ে একটি চারা গাছ লাগিয়ে তার ছবি সোশ্যাল মিডিয়ায় প্রকাশ করার আহ্বান জানান।
পরে সংবাদমাধ্যমের সঙ্গে কথা বলার সময় শ্রী জাভড়েকর বলেন, ‘জন ভাগিদারী’ বা গণ-অংশীদারিত্ব পরিবেশগত বিভিন্ন সমস্যার মোকাবিলা তথা পরিবেশের সুরক্ষার এক অভিন্ন অঙ্গ। ‘একজন ব্যক্তির জীবদ্দশায় যে পরিমাণ অক্সিজেনের প্রয়োজন হয়, তার জন্য কমপক্ষে ৮ থেকে ১০টি চারা গাছ লাগানো প্রয়োজন’ বলেও শ্রী জাভড়েকর মন্তব্য করেন।
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি দেশ জুড়ে জাতীয় মহাসড়কগুলির দু’দিকে ১২৫ কোটি চারা গাছ রোপনের যে অঙ্গীকার করেছেন, শ্রী জাভড়েকর তার ভূয়সী প্রশংসা করেন। উল্লেখ করা যেতে পারে, প্রতি বছর ২৫ জুন বিশ্ব পরিবেশ দিবস উদযাপন করা হয়। এ বছর বিশ্ব পরিবেশ দিবস উদযাপনের প্রধান আয়োজক দেশ চিন। এবারের মূল ভাবনা ‘বায়ু দূষণ’। এক সমীক্ষায় প্রকাশ বায়ু দূষণের ফলে বিশ্ব জুড়ে ৯২ শতাংশ মানুষ বিশুদ্ধ বায়ু সেবন থেকে বঞ্চিত। এমনকি, বিশ্ব অর্থনীতিতে বায়ু দূষণের প্রভাব ৫ ট্রিলিয়ন মার্কিন ডলার। সমীক্ষায় আরও জানানো হয়েছে, ২০৩০ নাগাদ ভূমণ্ডলীয় ওজোন স্তরে দূষণের দরুণ ফসল উৎপাদন ২৬ শতাংশ হ্রাস পেতে পারে। ভারতে ক্রমবর্ধমান দূষণজনিত সমস্যার মোকাবিলায় জাতীয় বিশুদ্ধ বায়ু কর্মসূচি শুরু হয়েছে। এই কর্মসূচির মাধ্যমে ২০২৪ নাগাদ বায়ুতে দূষণ ও ধূলিকণা মিশ্রণের পরিমাণ ২০ থেকে ৩০ শতাংশ হ্রাস করার লক্ষ্য স্থির হয়েছে।
SSS/BD/DM/….6th June, 2019
(Visitor Counter : 290
ক্রেতা, খাদ্যএবংগণবন্টনমন্ত্রক
২০২২-২৩ রবি বিপণন মরশুমে  নয়টি রাজ্য থেকে ৬৯.২৪ লক্ষ মেট্রিক টন গম সংগ্রহ
২০২২-২৩ রবি বিপণন মরশুমে গম সংগ্রহ সম্প্রতি শুরু হয়েছে; এযাবৎ ৫ লক্ষ ৮৬ হাজার কৃষক ন্যূনতম সহায়ক মূল্যবাবদ ১৩ হাজার ৯৫১ কোটি ৪১ লক্ষ টাকা পেয়েছেন
নয়াদিল্লি, ১৮ এপ্রিল, ২০২২
২০২২-২৩ রবি বিপণন মরশুমে গম সংগ্রহ প্রক্রিয়া সম্প্রতি শুরু হয়েছে। মন্ত্রকের পরিসংখ্যান অনুযায়ী, নয়টি রাজ্য থেকে গত ১৭ই এপ্রিল পর্যন্ত ৬৯.২৪ লক্ষ মেট্রিক টন গম সংগৃহীত হয়েছে। এর ফলে, ওই নয়টি রাজ্যের ৫ লক্ষ ৮৬ হাজার কৃষক গম সংগ্রহ থেকে ন্যূনতম সহায়ক মূল্যবাবদ ১৩ হাজার ৯৫১ কোটি ৪১ লক্ষ টাকা পেয়েছেন। চলতি রবি বিপণন মরশুমে ইতিমধ্যেই যে নয়টি রাজ্য / কেন্দ্রশাসিত অঞ্চল থেকে গম সংগ্রহ শুরু হয়েছে সেগুলি হল – মধ্যপ্রদেশ, হরিয়ানা, পাঞ্জাব, উত্তরপ্রদেশ, উত্তরাখণ্ড, চণ্ডীগড়, হিমাচল প্রদেশ, গুজরাট এবং রাজস্থান।
২০২১-২২ খরিফ বিপণন মরশুমে ন্যূনতম সহায়ক মূল্যে কৃষকদের কাছ থেকে ধান সংগ্রহ প্রক্রিয়া যথাযথভাবে এগিয়ে চলেছে। পরিসংখ্যান অনুযায়ী, এবার খরিফ বিপণন মরশুমে বিভিন্ন রাজ্য ও কেন্দ্রশাসিত অঞ্চল থেকে গত ১৭ই এপ্রিল পর্যন্ত ৭৫৪.০৮ লক্ষ টন মেট্রিক টন ধান সংগ্রহ করা হয়েছে। এর মধ্যে খরিফ শস্য ৭৫০.৯৫ লক্ষ মেট্রিক টন এবং রবি শস্য ৩.১৪ লক্ষ মেট্রিক টন রয়েছে। এখনও পর্যন্ত ১ কোটি ৮ লক্ষ ৯০ হাজার কৃষক খরিফ বিপণন মরশুমে ধান সংগ্রহ থেকে লাভবান হয়েছেন। ন্যূনতম সহায়ক মূল্যে কৃষকদের কাছ থেকে ধান সংগ্রহ বাবদ ১ লক্ষ ৪৭ হাজার ৮০০ কোটি ২৮ লক্ষ টাকা মেটানো হয়েছে।
২০২২-২৩ রবি বিপণন মরশুমে গত ১৭ই এপ্রিল পর্যন্ত সর্বাধিক ৩২ লক্ষ ১৬ হাজার ৬৬৮ মেট্রিক টন গম সংগৃহীত হয়েছে পাঞ্জাব থেকে। এর ফলে, রাজ্যের ২ লক্ষ ৫৬ হাজার ৭০ জন কৃষক ন্যূনতম সহায়ক মূল্যবাবদ ৬ হাজার ৪৮১ কোটি ৫৯ লক্ষ টাকা পেয়েছেন। এছাড়াও, হরিয়ানা থেকে ২৭ লক্ষ ৭৬ হাজার মেট্রিক টনের বেশি এবং মধ্যপ্রদেশ থেকে ৮ লক্ষ ৯৮ হাজার টনের বেশি গম সংগৃহীত হয়েছে। হরিয়ানায় চলতি রবি বিপণন মরশুমে এখনও পর্যন্ত ২ লক্ষ ১৫ হাজারের বেশি কৃষক ন্যূনতম সহায়ক মূল্যবাবদ ৫ হাজার ৫৯৪ কোটি টাকার বেশি পেয়েছেন। অন্যদিকে, মধ্যপ্রদেশের ১ লক্ষ ৮ হাজারের বেশি কৃষক লাভবান হয়েছেন। গম সংগ্রহ খাতে ন্যূনতম সহায়ক মূল্যবাবদ এ রাজ্যের কৃষকদের ১ হাজার ৮১০ কোটি টাকার বেশি মেটানো হয়েছে।
CG/BD/DM/
(Visitor Counter : 71
আয়ুষ
আয়ুষ মন্ত্রক জানিয়েছে যকৃৎ খারাপ হওয়ার সঙ্গে গুলঞ্চের যোগসূত্রের বিষয়টি বিভ্রান্তিকর
নয়াদিল্লি, ০৭ জুলাই, ২০২১
ইন্ডিয়ান ন্যাশনাল অ্যাসোসিয়েশনের জার্নাল ক্লিনিকাল অ্যান্ড এক্সপেরিমেন্টাল হেপাটোলজিতে যকৃতের ওপর একটি নিবন্ধ প্রকাশিত হয়েছে। ঐ প্রতিবেদনে বলা হয়েছে, টিনোস্পোরা কর্ডিফোলিয়া  বা গুলঞ্চের কারণে মুম্বাইতে ৬ জন রোগীর যকৃৎ খারাপ হয়ে গেছে। আয়ুষ মন্ত্রক এই প্রতিবেদনটি দেখে মনে করে যে, এক্ষেত্রে যথাযথভাবে পর্যবেক্ষণ করা হয়নি। যকৃৎ খারাপের সঙ্গে গুলঞ্চের যোগসূত্র ౼একটি বিভ্রান্তিকর তথ্যই নয়, ভারতে চিরায়ত ওষুধ শাস্ত্রের বিষয়ে এ ক্ষেত্রে ভুল ধারণা তৈরি হবে। দীর্ঘদিন ধরে আয়ুর্বেদে গুলঞ্চ ব্যবহার হয়ে আসছে। বিভিন্ন অসুখে গুলঞ্চ প্রয়োগ করলে নিরাময় দ্রুত হয়।
ঐ প্রতিবেদনটি পড়ে বোঝা যাচ্ছে, রোগীরা কোন ওষুধ খেয়েছিলেন, সে বিষয়ে লেখক যথাযথ তথ্য সংগ্রহ করেননি। আয়ুর্বেদের জরিবুটির কোন উপাদান রোগীকে দেওয়া হয়েছে, সে বিষয়ের সঠিক তথ্যও লেখকের কাছে নেই। এর জন্য উদ্ভিদ বিদ্যায় পারদর্শী অথবা আয়ুর্বেদ বিশেষজ্ঞদের সঙ্গে পরামর্শ করে লেখা উচিৎ ছিল।
দেখা গেছে, যথাযথ আয়ুর্বেদের উপাদান ব্যবহার না করলে রোগীর ক্ষতি হয়। গুলঞ্চের মতো দেখতে টিনোস্ফোরা ক্রিসপা রয়েছে, যা যকৃতের পক্ষে ক্ষতিকর। লেখকের সঠিকভাবে জরিবুটিকে শণাক্ত করা প্রয়োজন ছিল। তা না করায়, এই লেখায় ভুল তথ্য রয়ে গেলো। ঐ নিবন্ধে এটিও উল্লেখ নেই যে, রোগীদের কতটা পরিমাণ ওষুধ দেওয়া হয়েছে অথবা অন্য কোনও ওষুধের সঙ্গে এটি সেবন করেছেন কিনা!
এছাড়াও, রোগীর পূর্বের কোনও স্বাস্থ্য সংক্রান্ত তথ্য ঐ প্রতিবেদনে উল্লেখ নেই। সব তথ্য বিচার না করে এ ধরনের নিবন্ধ প্রকাশ করলে আয়ুর্বেদ সম্পর্কে মানুষের কাছে ভুল বার্তা পৌঁছয়।
এ প্রসঙ্গে উল্লেখযোগ্য যে, যকৃৎ, স্নায়ু ইত্যাদি রক্ষায় গুলঞ্চের উপকারিতা সম্পর্কে বিভিন্ন প্রমাণ পাওয়া গেছে। ‘গুড়ুচি অ্যান্ড সেফটি’ লিখে ইন্টারনেটে সার্চ করলে ১৬৯টি পর্যালোচনার তথ্য পাওয়া যায়। গুলঞ্চ আয়ুর্বেদে ব্যবহৃত একটি পরিচিত ওষুধ। এখন পর্যন্ত কোনও পর্যবেক্ষণে গুলঞ্চ ব্যবহারে নেতিবাচক কোনও প্রভাব দেখা যায়নি।
এই নিবন্ধটিতে যথাযথ তথ্য পরিবেশন হয়নি। আয়ুষ মন্ত্রক অথবা আয়ুর্বেদ চিকিৎসকদের সঙ্গে কোনও আলোচনা ছাড়াই নিবন্ধটি লেখা হয়েছে। এ ধরনের নিবন্ধ লেখা যথোচিত নয়।
CG/CB/SB
(Visitor Counter : 463
প্রধানমন্ত্রীরদপ্তর
৫০তম বিজয় দিবসে প্রধানমন্ত্রী মুক্তিযোদ্ধা, বীরাঙ্গণা এবং ভারতীয় সশস্ত্র বাহিনীর শৌর্য ও আত্মবলিদানকে স্মরণ করেছেন
নয়াদিল্লি, ১৬ ডিসেম্বর, ২০২১
প্রধানমন্ত্রী শ্রী নরেন্দ্র মোদী ৫০তম বিজয় দিবসে মুক্তিযোদ্ধা, বীরাঙ্গণা, সাহসী ভারতীয় সশস্ত্র বাহিনীর সদস্যদের শৌর্য ও আত্মবলিদানকে স্মরণ করেছেন। তিনি বলেন, এই উপলক্ষে ঢাকায় রাষ্ট্রপতির উপস্থিতি প্রতিটি ভারতীয়ের কাছে অত্যন্ত তাৎপর্যপূর্ণ।
এক ট্যুইট বার্তায় প্রধানমন্ত্রী বলেছেন, “৫০তম বিজয় দিবসে মুক্তিযোদ্ধা, বীরাঙ্গণা, সাহসী ভারতীয় সশস্ত্র বাহিনীর সদস্যদের শৌর্য ও আত্মবলিদানকে স্মরণ করি। একসঙ্গে আমরা অত্যাচারী শক্তির বিরুদ্ধে যুদ্ধ করেছি এবং তাদের পরাস্ত করেছি। এই উপলক্ষে ঢাকায় রাষ্ট্রপতির উপস্থিতি প্রতিটি ভারতীয়ের কাছে অত্যন্ত তাৎপর্যপূর্ণ”।
(CG/CB/SB
প্রধানমন্ত্রীরদপ্তর
পণ্য বিপণনের ক্ষেত্রে সরকারি ই-বাজারকে ব্যবহার করার জন্য সংশ্লিষ্ট সকলের প্রশংসা করলেন প্রধানমন্ত্রী
নয়াদিল্লি, ২৯ নভেম্বর ২০২২
সরকারি ই-বাজার অর্থাৎ, জেম-এর মঞ্চটি পণ্য বিপণনের জন্য ব্যবহার করায় কৃষক, ব্যবসায়ী এবং সংশ্লিষ্ট ক্রেতাদের ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী।
কেন্দ্রীয় মন্ত্রী শ্রী পীযূষ গোয়েলের এক ট্যুইট বার্তার উত্তরে প্রধানমন্ত্রী ট্যুইট করেছেন :
“দারুণ খবর! ব্যবসায়ীদের উৎসাহ বাড়াতে এবং সমগ্র প্রক্রিয়ায় স্বচ্ছতা বজায় রাখার ক্ষেত্রে @GeM_India এক বৈপ্লবিক পরিবর্তন এনে দিয়েছে। এই মঞ্চটি ব্যবহার করে যাঁরা তাঁদের উৎপাদিত পণ্যের পসরা সাজিয়েছেন, তাঁদের সকলেরই আমি বিশেষ প্রশংসা করি। অন্যদের কাছেও আর্জি জানাই এই মঞ্চটি ব্যবহার করার জন্য।”
প্রসঙ্গত উল্লেখ্য, ২০২২-২০২৩ অর্থ বছরের গত ২৯ নভেম্বর পর্যন্ত সরকারি ই-বাজারে ১ লক্ষ কোটি টাকারও বেশি পণ্যের বেচা-কেনা হয়েছে।
PG/SKD/DM
(
প্রধানমন্ত্রীরদপ্তর
সিভিল সার্ভিস  পরীক্ষা ২০২১এ উত্তীর্ণদের অভিনন্দন জানিয়েছেন প্রধানমন্ত্রী
নয়াদিল্লী, ৩০ মে, ২০২২
প্রধানমন্ত্রী শ্রী নরেন্দ্র মোদী সিভিল সার্ভিস  পরীক্ষা ২০২১-এ যারা উত্তীর্ণ হয়েছেন তাদের অভিনন্দন জানিয়েছেন।
একাধিক ট্যুইট বার্তায় প্রধানমন্ত্রী বলেছেন,
“যারা সিভিল সার্ভিস  পরীক্ষা ২০২১ পাশ করেছেন তাদের সকলকে অভিনন্দন। এই তরুণদের আমার শুভেচ্ছা জানাই, যারা ভারতের উন্নয়ন যাত্রার একটি গুরুত্বপূর্ণ সময়ে যখন আমরা আজাদি কা অমৃত মহোৎসব পালন করছি, তখন তাদের প্রশাসনিক কর্মজীবন শুরু করছেন।”
“যারা সিভিল সার্ভিস পরীক্ষায় উত্তীর্ণ হতে পারেননি তাদের হতাশা আমি সম্পূর্ণরূপে বুঝতে পারছি। কিন্তু আমি এটাও জানি যে এই অসামান্য তরুণরা যেকোন ক্ষেত্রে তাদের ছাপ রাখবেন এবং ভারতকে গর্বিত করবেন। তাদের জন্য আমার শুভেচ্ছা।”
CG/SS/NS
(
উত্তর-পূর্বাঞ্চলেরউন্নয়নসংক্রান্তমন্ত্রক
২০২২ সালে ১১৮.৪৫ লক্ষ অন্তর্দেশীয় এবং ১.০৪ লক্ষ বিদেশি পর্যটক উত্তর-পূর্ব ভারতের রাজ্যগুলি সফর করেছেন
উড়ান প্রকল্পের আওতায় উত্তর-পূর্বাঞ্চলে ১৬টি বিমানবন্দর কার্যকর রয়েছে
নয়াদিল্লি, ২৭ মার্চ, ২০২৩
ভারত সরকারের পর্যটন মন্ত্রকের প্রাথমিক তথ্যানুযায়ী ২০২২ সালে ১১৮.৪৫ লক্ষ অন্তর্দেশীয় ও ১.০৪ লক্ষ বিদেশি পর্যটক উত্তর-পূর্ব ভারতের রাজ্যগুলি সফর করেছেন।
অসামরিক বিমান চলাচল মন্ত্রক ২০১৬ সালের ২১ অক্টোবর সারা দেশে আকাশপথে আঞ্চলিক যোগাযোগ ব্যবস্থার উন্নয়ন ঘটাতে উড়ান প্রকল্পের সূচনা করেন। উত্তর-পূর্বাঞ্চলের রূপসী, তেজু, তেজপুর, কাশীঘাট, জোরহাট, লীলাবাড়ি, শিলং, পাকইয়ং, ইটানগর এবং ডিমাপুর বিমানবন্দরগুলি উড়ান প্রকল্পের ৬৪টি পথের সঙ্গে যুক্ত রয়েছে। বর্তমানে উত্তর-পূর্বাঞ্চলে ১৬টি বিমানবন্দর চালু রয়েছে। রেল মন্ত্রক জানিয়েছে যে, ২০২১-২২ অর্থবর্ষে নর্থ – ইস্টার্ন রেলওয়ে ১৪টি নতুন লাইন প্রকল্প বরাদ্দ/অনুমোদন/কার্যকর করেছে। এর দৈর্ঘ্য ১ হাজার ১৮১ কিলোমিটার। উত্তর-পূর্বাঞ্চলের উন্নয়ন ও পর্যটন ক্ষেত্রের মান বাড়াতে এই পরিকাঠামো প্রকল্পগুলি বিশেষভাবে সহায়ক হয়ে উঠছে।
উত্তর-পূর্বাঞ্চল উন্নয়ন মন্ত্রক জল সরবরাহ, বিদ্যুৎ, যোগাযোগ সহ বিভিন্ন ক্ষেত্রে পরিকাঠামোর উন্নয়নে কাজ করে চলেছে।
ভারত সরকার উত্তর-পূর্বাঞ্চলের সঙ্গে অন্য রাজ্যগুলির মানুষের, বিশেষ করে যুবক-যুবতীদের মধ্যে যোগাযোগ বাড়াতে ‘যুব সঙ্গম’ - এর উদ্যোগ গ্রহণ করেছে।
পর্যটন মন্ত্রক দেশের বিভিন্ন স্থানে, বিশেষ করে উত্তর-পূর্বাঞ্চলের বিভিন্ন স্থান পর্যটকদের কাছে আকর্ষণীয় করে তোলার জন্য নানা উদ্যোগ গ্রহণ করছে।
উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি লোকসভায় আজ এক লিখিত প্রশ্নের জবাবে এই তথ্য দেন।
PG/PM/SB
(Visitor Counter : 64
রেলমন্ত্রক
ভারতীয় রেল পাঁচটি রাজ্যে ৯৬০টি কোভিড কেয়ার কামরা পাঠিয়েছে
নয়াদিল্লি, ১৭ জুন, ২০২০
কোভিড-১৯-এর বিরুদ্ধে লড়াই চালিয়ে যাওয়ার জন্য ভারতীয় রেল রাজ্য সরকারগুলিকে স্বাস্থ্য পরিষেবা ক্ষেত্রে সর্বাত্মক সাহায্য করে চলেছে। ভারতীয় রেল রাজ্যগুলিকে ৫,২৩১টি কোভিড কেয়ার কামরা সরবরাহ করতে প্রস্তুত। আঞ্চলিক রেল দপ্তরগুলি এই কামরাগুলিকে খুব স্বল্প বা অল্প সংক্রমণযুক্ত রোগীর ব্যবহারের জন্য কোভিড কেয়ার সেন্টার হিসেবে রূপান্তরিত করেছে।
এখনও পর্যন্ত ভারতীয় রেল পাঁচটি রাজ্যে অর্থাৎ, দিল্লি, উত্তরপ্রদেশ, অন্ধ্রপ্রদেশ, তেলেঙ্গানা এবং মধ্যপ্রদেশে মোট ৯৬০টি কোভিড কেয়ার কামরা পাঠিয়েছে। এই ৯৬০টি কোভিড কেয়ার কামরার মধ্যে ৫০৩টি কোভিড কেয়ার কামরা পাঠানো হয়েছে দিল্লিতে। এছাড়াও, ২০টি অন্ধ্রপ্রদেশ, ৬০টি তেলেঙ্গানা, উত্তরপ্রদেশে ৩৭২ এবং মধ্যপ্রদেশে পাঁচটি কোভিড কেয়ার কামরা পাঠানো হয়েছে।
দিল্লিতে ৫০৩টি কোভিড কেয়ার কামরা নয়টি জায়গায় পাঠানো হয়েছে। এই ৫০৩টি কোভিড কেয়ার কামরার মধ্যে ৫০টি রয়েছে শকুর বস্তিতে, আনন্দ বিহারে ২৬৭টি, দিল্লির সফদরজং-এ ২১টি, দিল্লি সরাই রোহিলায় ৫০টি, দিল্লি ক্যান্টমেন্টে ৩৩টি, আদর্শ নগরে ৩০টি, দিল্লির শাহাদ্রায় ১৩টি, তুঘলকাবাদে ১৩টি এবং প্যাটেল নগরে ২৬টি কোভিড কেয়ার কামরা রয়েছে।
উত্তরপ্রদেশে মোট ৩৭২টি কোভিড কেয়ার কামরা ২৩টি জায়গায় পাঠানো হয়েছে। এগুলি হল – দীনদয়াল উপাধ্যায় জংশন, লক্ষ্ণৌ, বারাণসী, ফৈজাবাদ, সাহারানপুর, মির্জাপুর, সুবেদারগঞ্জ, কানপুর, ঝাঁসি, ঝাঁসি ওয়ার্কশপ, আগ্রা, বারাণসী শহর, ফারুকাবাদ এবং কাশগঞ্জ।
মধ্যপ্রদেশে পাঁচটি কোভিড কেয়ার কামরা পাঠানো হয়েছে। অন্ধ্রপ্রদেশে ২০টি কোভিড কেয়ার কামরা পাঠানো হয়েছে বিজয়ওয়াড়ায়। তেলেঙ্গানায় ৬০টি কোভিড কেয়ার কামরা সেকেন্দ্রাবাদ, কাঘগুড়া এবং আদিলাবাদে পাঠানো হয়েছে।।
স্বাস্থ্য ও পরিবারকল্যাণ মন্ত্রকের নির্দেশ অনুযায়ী ভারতীয় রেল এই রাজ্যগুলিতে তাদের চাহিদামতো এবং অনুরোধের ভিত্তিতে কোভিড কেয়ার কামরা পাঠিয়েছে। এটি উল্লেখযোগ্য যে, ভারতীয় রেল জাতীয় প্রয়োজনে কোভিড কেয়ার সেন্টার হিসেবে রেলের কামরাগুলিকে তৈরি করেছে। তবে, কোভিড কেয়ার কামরাগুলির চিকিৎসক এবং চিকিৎসা সহায়ক কর্মী রাখার দায়িত্ব রাজ্য সরকারের। গত ৬ই মে কেন্দ্রীয় স্বাস্থ্য মন্ত্রকের নির্দেশ অনুসারে এই ব্যবস্থা গ্রহণ করা হয়েছে।
রাজ্য সরকারের আধিকারিকদের সহায়তা দেওয়ার জন্য রেল দু’জন করে সমন্বয় রক্ষাকারী আধিকারিক নিয়োগ করেছে। আবহাওয়া পরিস্থিতির ওপর নির্ভর করে কামরাগুলির তাপমাত্রা নিয়ন্ত্রণ করা হবে। কোভিড রোগীদের দেখাশোনা ও সহায়তার জন্য ভারতীয় রেল রাজ্য সরকারগুলিকে যথাযথ সহায়তা করবে।
এই কামরাগুলিকে খুব স্বল্প এবং অল্প সংক্রমণযুক্ত রোগীদের ক্ষেত্রেই ব্যবহার করতে হবে। এই কামরাগুলি কোভিডের সন্দেহজনক বা নিশ্চিত সংক্রমণ যুক্ত রোগীদের জন্যও ব্যবহার করা হবে। এমনকি যেখানে তাদের আলাদা রাখার সুবিধা পর্যাপ্ত নেই বা হ্রাস করা হয়েছে এমন জায়গাগুলিতেও এই কামরাগুলি ব্যবহার করা হবে। কেন্দ্রীয় স্বাস্থ্য মন্ত্রক এবং নীতি আয়োগের পরিকল্পনা মতোই এই উদ্যোগ নেওয়া হয়েছে।
(CG/SS/DM